מוירה שירר

מוירה שירר (באנגלית: Moira Shearer; 17 בינואר 1926 – 31 בינואר 2006) הייתה רקדנית בלט ושחקנית קולנוע בריטית. זכורה בעיקר בגלל הופעתה בסרט "נעליים אדומות".

קורות חיים
שירר נולדה בסקוטלנד ובגיל חמש שנים עברה עם משפחתה לעיר נדולה בצפון רודזיה (כיום בזמביה). שם החלה ללמוד בלט בהדרכתו של תלמידו של אנריקו צ'יקטי.

ב-1936 חזרה עם משפחתה לבריטניה והמשיכה בלימודי בלט. היא הצטרפה לבית הספר המלכותי לבלט בלונדון. הופעת הבכורה שלה הייתה בבלט "היפהפייה הנמה" ב-1946.

ב-1948 נבחרה למלא את התפקיד הראשי בסרט "נעליים אדומות" בתור רקדנית הבלט ויקי פייג'. היא זכתה לתהילה בינלאומית בעיקר בגלל כישורי הריקוד שלה וכן בגלל שערה האדמוני שהתאים לצבע נעליה. הסרט זכה להצלחה ביקורתית וכלכלית גדולה, וטוענים שבמשך השנים גרם לאלפי נערות לשאוף להיות בלרינות.

ב-1951 שיחקה בסרט "סיפורי הופמן" בקטעי ריקוד בעיקר. ב-1953 שיחקה בסרט "סיפור שלוש אהבות" בתור רקדנית בלט לצידו של ג'יימס מייסון. ב-1955 שיחקה בסרט "האיש שאהב אדמוניות". ב-1960 שיחקה במותחן "המציצן" בתור אחת מקרבנותיו של צלם הרוצח ומצלם את קרבנותיו. הסרט קיבל ביקורות עוינות אבל עם הזמן הפך לסרט פולחן בבריטניה.

ב-1972 הנחתה את תחרות הזמר של האירוויזיון.

קישורים חיצוניים

 
 מחווה למוירה שירר, באתר יוטיוב
 מוירה שירר מנחה את תחרות האירוויזיון 1972, באתר יוטיוב
 
 

שחקניות קולנוע וטלוויזיה סקוטיות
רקדניות בלט
רקדניות בריטיות
בלרינות
רודזיה הצפונית: אישים
מנחי האירוויזיון בממלכה המאוחדת
בריטיות שנולדו ב-1926
בריטים שנולדו ב-1926
בריטיות שנפטרו ב-2006
בריטים שנפטרו ב-2006